Notum sit omnibus quod domnus Abbo de Scanna apud Volchis dedit Deo et fratribus sanctę Marię cisterciensis ęcclesię censualiter per manum domni Rainardi ejusdem ęcclesię abbatis, quicquid habebat in territorio de Volchirs et Villeret et Mansi, laudante socero suo Nocherio coram subscriptis testibus: Stephano abbate Riniaci, Godefrido priore Clarevallis, Willermo abbate Buxerie, Aimone monacho Cistercii, Hugone de Gisse, Rainardo de Dornai, Heleranno de Monte sancti Johannis, Humberto presbitero de Baleno, Barbino preposito de Soceio, Girardo clerico de Baleno, Johanne de Soceio, Hugone filio Humbaldi. Pro quo habuit predictus Abbo .XII.cim libras divionensis monetę. Hoc donum etiam postea laudavit, apud Schanna, uxor predicti Abbonis coram Haimone monacho Cistercii, Pagano milite de Schanna, Johanne de Martreis pro quo habuit vaccam unam brunam. Deinde hoc totum laudavit uxor ipsius Nocherii cum filio suo Hugone, presentibus Aimone monacho Cistercii et Raimundo milite de Basse.